מרסל מוסרי

מַרסֶל מוֹסֶרי (נולדה ב-13 בפברואר 1990) היא סופרת, מחזאית, שדרנית רדיו ועיתונאית ישראלית. ספריה יצאו לאור באמצעות מימון המונים.

ביוגרפיה
מוסרי נולדה בחולון בשנת 1990 ליוסף, נהג מונית, ולמרגלית, עובדת בעיריית תל אביב. יש לה שתי אחיות גדולות מנישואיהם הקודמים של הוריה, ועוד אחות שצעירה ממנה בשנתיים. 

מוסרי עבדה כפקידה עד שב-2013, בגיל 23, פרסמה בפייסבוק סיפור קצר בשם "קופסת קובות" שזכה לתפוצה רבה. בעקבות כך פרסמה סיפורים נוספים. סיפוריה אוגדו לשני ספרים, ויצאו לאור באופן פרטי באמצעות אתר מימון המונים. בהמשך החלה גם הפצתם בחנויות.

ב-2014 הפכה לבעלת טור שבועי במעריב אונליין, ולשדרנית תוכנית ברדיו ללא הפסקה.

בספטמבר 2014 נבחרה בידי מגזין פורבס ישראל לרשימת "40 הצעירים המבטיחים בישראל".

בשנת 2015 השתתפה בעונה השנייה של תוכנית הדוקו-ריאלטי "גולשי ספות".

חיים אישיים
מוסרי נישאה לגור הרמן בשנת 2018. ב-2020 נולדה לזוג בת. בשנת 2021 נפרדו השניים.

כתביה

ספרי סיפורים קצרים
 קופסת קובות, הוצאה עצמית, דצמבר 2013.
 דמעות של יין, הוצאה עצמית, אוגוסט 2014.
 עיניים טובות, הוצאה עצמית, ינואר 2021.
 וכל אחד לחוד, הוצאה עצמית, יולי 2022.

רומן
 זה שאהבתי, תכלת, 2018.

מחזה
 שמחה ותוגה, 2017.

קישורים חיצוניים
 דף הפייסבוק של מרסל מוסרי
 
 
 מרסל מוסרי באתר רדיו ללא הפסקה
 כל הטורים של מרסל מורסי, באתר מעריב אונליין
 
 
 
 
 חגית גינזבורג, כך הפכתי לסופרת ואושיית פייסבוק מובילה, באתר כלכליסט, 9 באוגוסט 2015
 
 
 
 מרסל מוסרי: "לא אשתוק יותר, מי שיעליב יחטוף", באתר מאקו, 26 בינואר 2022

הערות שוליים

סופרות ישראליות
סופרים ישראלים
סופרות כותבות עברית
סופרים כותבי עברית
מחברי סיפורים קצרים
שדרניות רדיו ישראליות
שדרני רדיו ישראלים
בעלות טור ישראליות
בעלי טור ישראלים
סגל מעריב
סגל 103fm
משתתפי גולשי ספות
פורבס 30Under30: ישראל
ישראליות שנולדו ב-1990
ישראלים שנולדו ב-1990